LidanRubinov/Halacha-QA huggingface dataset:
שאלה: קריאה נכונה בתפילה: המון לאתר הנפלא ולצוותי המשיבים! מחילה על ריבוי הסעיפים. אבקש לדעת מספר דברים בהקשר לתפילה: 1. האם כשמתבלבלים תוך כדי התפילה במילה או בהגייתה, מותר לחזור על המילה שוב ולומר אותה נכון, או שיש להמשיך? אני פשוט מאוד משתדלת ללמוד כמה שיותר וכמה שיותר נכון. 2. למה בתפילה, מילים מסוימות כמו "דור" ו"כול" לפעמים רשומות עם חולם חסר (לקרוא כמו COL) ולפעמים עם קמץ (כמו DAR במקום DOR)? אז איך באמת יש להגות אותן, ומה הפירוש אם ההגיה היא לא כמו שרגילים בדיבור? 3. למה לפעמים רשום את שם ה בצורות שונות: פעם עם שני "יודים" ופעם אחרת? יש להגות אותם בדרכים שונות? 4. מה זה "יה"? למשל בפסוק "כל הנשמה תהלל יה הללויה". רבה!
תשובה: 1. אין לחזור אלא אם כן החסרת מילה או הברה. החובה לדייק בהגיה קיימת רק בקריאת שמע. וגם בקריאת שמע אין חובה לחזור: "צריכה הקוראת לדקדק באותיותיה, שלא תבליע שום אות, לא תדגיש את הרפה ולא תרפה את המודגש. וכן לכתחילה יש להבחין בין אות  א  ל ע, ובין  כ  ל ח, ובין  קמץ  ל פתח, ובין  צירי  ל סגול  (שו"ע או"ח סא, יד-כג). ואמרו חכמים: "כל הקורא קריאת שמע ומדקדק באותיותיה - מצננין לו גיהנם" (ברכות טו, ב). בדיעבד, אם קראה שלא בדקדוק - קיימה את המצווה, ובתנאי שלא תחסיר הברה שלמה (שו"ע סב, א  מ"ב א)." מתוך 2. הקמץ הזה הוא  קמץ קטן  שהגייתו בדיוק כמו חולם (  האות O באנגלית). עיין 3. שם ד  מודפס בכל מני צורות כדי לשמור על קדושתו. הגייתו היא תמיד  האדון שלי  (ADONAI בעברית). 4. י-ה זה כינוי לקב"ה החצי הראשון של שם י-ה-ו-ה. חשוב לדייק במילים מפני שהם הבסיס של התפילה, המילים בתפילה הם כמו גוף והכוונה הנשמה! חשובה מאוד מאוד הכוונה בתפילה - שים לב שהעיסוק במילים לא יבוא על חשבון הכוונה!
שאלה: האם חשוב להכיר את הגויים?: שאלתי לפני כמה זמן שאלה על גויים. הבנתי שהיא לא הייתה מנוסחת כראוי, לכן אשתדל לנסח טוב יותר: א. בארץ ישראל אני לא כ"כ מכירה את גויי הארצות, והעניין הוא שאני מרגישה שאני חיה כמו בתוך בועה קטנה במקום של יהודים, ואני בכלל לא מבינה מה המהות, התרבות של הגויים. במה הם שונים מאיתנו בתרבות שלהם חוץ מהתורה והמצוות, בעניין התרבותי- חברתי. הענין הוא שאני לא מכירה גויים כאן בארץ ישראל ואני רק שומעת עליהם, ב.הבנתי שלא מיוחסות אליהם תכונות שליליות אך תמיד אומרים שהגויים הם ריקניים, חוקות הגויים וכו. הבנתי שלגויים יש חלק חשוב בתהליך הגאולה.והעניין הוא שאני לא ממש מכירה אותם. וזהו, בעצם.
תשובה: את לא חיה ב- בועה, את חיה בעצמאות יהודית נפלאה! אשרינו שאנו זוכים לשאלה כזאת! במשך אלפיים שנה היינו מעורבים בגויים והושפענו מהם יותר מדי, הלכות שונות נפסקו כדי למנוע התקרבות אל הגויים: "גזרו על פתן ושמנן משום יינן, ועל יינן משום בנותיהן". אבל לא בגלל שהם רעים או בזויים חס וחלילה! צריך להזהר מהכללות בכל ענין כך גם ביחס לגויים. לא כל מה שהגויים עושים הוא מגונה ואין מקום לזלזל בהם.  חוקות הגויים  זה ענין מסוים "מנהגי גוים שיש בהם יסודות של עבודה זרה, או שהם מנוגדים לדרכי היהדות". יש הרבה גויים טובים וגם צדיקים - הם נקראים "חסידי אומות העולם". בעקרון הקב"ה ברא עולם גדול ויש בו הרבה בני אדם ואומות, רובם טובים. עם זאת לעם ישראל יש תפקיד מיוחד ולשם מילוי תפקידו הרגיש צריך עמ"י להשמר שלא להיות מושפע מהאומות: "עם לבדד ישכון ובגויים לא יתחשב" "המבדיל בין קודש לחול. בין ישראל לעמים!" לכן אין ענין להתקרב אל הגויים - מלבד מי שיש לו תפקיד לטובת כלל ישראל: שגריר, נציג מסחרי של ישראל וכד  יש גם מקום לכנסים מדעיים וכד  בהשתתפות מומחים גויים. תשמחי שאת מתפתחת בדרך יהודית עצמאית בריאה - מה שלא זכו צעירי ישראל במשך אלפיים שנה. שמרי על עצמאותך ורוחך הבריאה מכל השפעה זרה ומיותרת. כאשר תמצאי את עצמך כאדם בוגר בתפקיד שדורש משא ומתן עם גויים תהיה לך הדרך ללמוד ולהכיר כל מה שנדרש לשם כך.
שאלה: תפילין: אני בחור ספרדי יש ברשותי תפילין שהפרשיות שלהן בכתיבה אשכנזית אך בתים ספרדים, מה דינם האם לכתחילה או דיעבד או פסולות?
תשובה: הענין הוא הכתיבה, יש הבדל  בין כתיבה אשכנזית וספרדית. לרוב הדעות יכולים בדיעבד להניח כל תפילין. אבל לכתחילה ראוי שיהיו לך תפילין לפי עדתך. לכן באופן ארעי (כאורח, במילואים, בטיול, כשמסרת תפיליך לבדיקה ואין לך תחליף אחר) אפשר להשתמש בתפילין של העדה השניה, אבל באופן קבוע צריך שיהיו לך תפילין לפי העדה שלך. עיין תשובה של הרב עובדיה  לענין ההבדל בין כתב אשכנזי וספרדי מה הם ההבדלים המשמעותיים בין כתיבה אשכנזית ("בית יוסף") לכתיבה חסידית ("האר"י"), ובין שתי אלו לכתיבה הספרדית?. עקרונית, כל הסגנונות כשרים, בתנאי, כמובן, שהכתיבה נעשתה כדין. עם זאת כתיבה ספרדית לאשכנזי היא כשרה בדיעבד בלבד. כבר ראינו שהאות ש, לכל השיטות, יש לה רגל "מחודדת", כדי לתמוך ברעיון שאותיות ש ק ר  אין להן רגלים. על כל פנים בשולחן ערוך יש פירוט-שיטת הבית יוסף, ולפיו האשכנזים כותבים. מעניין כי אף על פי שבדרך כלל פסקי השולחן ערוך - "המחבר" מקובלים על הספרדים, כאן, משום מה, בחרו הספרדים מסלול שונה, ולא ברור מה מקורו. גם בכתיבה הספרדית ישנם כמה מקורות ושינויים בינן לבין עצמן. עיקר ההבדל בין צורות הכתיבה הוא במקבץ האותיות המתויגות בכתר: שעטנז גץ. בכתיבה האשכנזית הן בנויות על בסיס האות ז, ואילו בכתיבה הספרדית על בסיס האות ו. לדוגמא: אפשר לראות זאת בבירור באות ג  ונ. אם נביט בכתיבה רגילה נראה שהפינה הימנית העליונה באותיות נ  וג  היא ו, ואילו באותיות המובאות לעיל בכתב סת"ם, האות הנראית בפינה הימנית היא ז. אצל החסידים, לעומת זאת, הכותבים בכתב האר"י הקדוש, ייחודו של הכתב בא לידי ביטוי באות ח, הבנויה מו  וז  ולא מחיבור של שתי ז -כפי הנהוג הן בכתיבה אשכנזית והן בכתיבה ספרדית. יצויין, שמלשון המשנה במסכת שבת פרק י"ב :"ביקש לכתוב ח  וכתב שני זיינין"-משתמע כמו כתיבת הב"י   שהחית אכן נכתבת משני זיינין וגישרון-חטטורת מעליהם. כל שיטה ומסורותיה, אך אין לכתוב בסגנון מעורב. ראוי שכל כתיבה תהיה אחידה ונאמנה לסגנונה בלבד. מתוך
שאלה: כוונות בין המיצרים: רבנו, מהן כוונות בין המיצרים על פי שיטת רבנו האר"י זיע"א?
תשובה: הנני מעתיק לך את לשון שער הכוונות בדף פט  עמודה ג : ענין בין המצרים והם כ"א ימים שבין י"ז לתמוז עד תשעה באב מנהג טוב וכשר הוא מאד לכל בעל נפש לשבת באבלות אחר חצי היום בכל אלו הימים ולבכות בכיה ממש על חורבן הבית וטעם היות זה אחר חצות היום הוא כי אז הוא התעוררות הדינין בסוד כי ינטו צללי ערב אשר לסבה זו נשרף ההיכל אחר חצי היום ודבר זה עושה תועלת גדול  בנפש האדם וענין חצות הלילה אין צורך להזכירו כי אפי  בכל שאר הלילות צריך להתאבל על החורבן ומכ"ש בלילות בין המצרים שצריך להוסיף בבכי  ועליו נאמר שמחו את ירושלם כו  כל המתאבלים עליה: גם צריך ליזהר ולהמנע מלאכול בימים ההם שום פרי חדש ושלא ללבוש שום לבוש חדש כדי שלא יצטרך לברך עליו ברכת שהחיינו וכמו שנזכר ענין זה בספרי הפוס  האחרוני  וענין זה נוהג בשבתות ובר"ח אב: גם צריך לכוין כוונות אלו בעמיד  בכל הימים ההם. הנה בברכ  אבות באותה ההויה הא  תכוין שתאיר זו ההויה אל תמורת  היוצאת בחילוף אותיות שלפניה והיא טדה"ד ובהויה של אתה גבור תכוין שתאיר הויה זו אל תמורת  היוצאת בחילוף אותיות שלאחריו והיא כוז"ו ובהויה ג  שבאתה קדוש תכוין שתאיר זו ההויה אל תמורתה בא"ב דא"ת ב"ש והיא מצפ"ץ והנה ג  שמות הנז  טדה"ד וכוז"ו ומצפ"ץ הם בגי  שי"ן עם הכולל: ובברכת רצה תכוין כי מלת רצה היא בגי  אלקים דמילוי ההין כי רצה הם אותיות צרה והוא סוד ועת צרה היא ליעקב וממנה יושע שהוא שם אלקים דההין. וז"ס בין המצרי  כי מן השם הנז  שהוא דין יוצאות בימים האלו הצרות. גם תוסיף שם אדני עם רצה של אלקים הנז  ויהיו בגי  שי"ן ותכוין כי ב  בתי דינין אלו שהם אלקים ואדני שהם סוד בין המצרים ב  מצרי  העולים בגי  שי"ן יתמתקו ע"י ג  השמות הראשו  שנתכוונ  בהם בג  ברכות הא  והם טדה"ד כוז"ו מצפ"ץ העולים בגי  שי"ן כנז  ועי"כ אותיו  צרה יתהפכו לרחמים ויהיו רצה ה  אלקינו: ובברכת שים באותם ב  שינין שבר"ת של שים תכוין אל ב  השינין הנ"ל גם התיבות עצמם של שים שניהם יחד עולות בגי  שי"ן שי"ן הנז  ועוד יתירים ו  כנגד ו  שמות הנז  והם שם יהו"ה וג  תמורות והם טדה"ד כוז"ו מצפ"ץ ושם אלקים ושם אדנ"י. עד כאן לשון שער הכוונות. סדר הכוונה למעשה הינו (כפי המובא בסידורי המקובלים על פי הרש"ש, כדוגמת רחובות הנהר): הוי ה דמגן אברהם יכוין בהוי ה זו שתאיר בחילופה (אותיות קודמות) טדה"ד. הוי ה דאתה גבור יכוין שזאת ההוי ה תאיר בחילופה (אותיות המאוחרות) כוז"ו. הוי ה דהא-ל הקדוש יכוין שהוי ה זו תאיר בחילופה (בא"ת ב"ש)   מצפ"ץ. רצ"ה ה  אלוקינו יכוין כי אותיות רצה הם צרה שהם בגי  אלקים דההי"ן, ויחבר עמו אדנ י שיחד בגימ  שי"ן ויכוין להמתיקם בג  שמות שכיון בהם בג  ברכות ראשונות שגם הם בג  שי"ן. טדה"ד כוז"ו מצפ"ץ גי  שי"ן ע"ה ימתיק אלף למד הה יוד מם גי  רצ"ה אדנ י גי  ס"ה גי  שי"ן (אדנ י   ס"ה עם רצ"ה) ועי"ז יתהפכו אותיות צר"ה לרחמים ויהיו רצ"ה. שים ב  שינין שבר"ת יכוין לחמשה שמות אלו: טדה"ד כוז"ו מצפ"ץ גי  שי"ן ע"ה אלף למד הה יוד מם - אדנ י, גי  שי"ן ועוד ב  תיבות שים גי  ב  שינין ועוד ו  יתרים כנגד (ו  שמות שהם:) הויה וג  תמורותיה הנ"ל ואלקים דההין ואדנ י. יה ו ה טדה"ד כוז"ו מצפ"ץ אלף למד הה יוד מם אדנ י הכונה כמו שהאירה הויה זו לג  חילופים כן תאיר הויה זו עם ג  חילופים לאלוקים ואדנ י שהם ב  בתי דינין ויתמתקו יותר (הרי"ם). ברכה והצלחה
שאלה: סריגה: האם מותר לסרוג בתשעת הימים?
תשובה: אסור (שו"ע תקנא, ז-ח). ולהלן הסבר ומקור התשובה מספר פניני הלכה מאת הרב אליעזר מלמד שליט"א באתר ישיבת הר ברכה אייל משה נהגו שלא לערוך את חוטי השתי בתשעת הימים, וסמכו המנהג על שום שבטלה אבן השתייה שהיא תשתיתו של עולם, ואף אנו נמנעים מלערוך חוטי השתי שהם תשתיתו של הבגד. וכן אסור לתפור בגדים חדשים בתשעת הימים, וכן אין סורגים בגדים או כיפות בתשעת הימים (שו"ע תקנא, ז-ח).
שאלה: הכשרת מקרר: לכבוד הרב אנו רוצים לקחת תנור ומקרר מאתרי יד שנייה. האם צריך להכשיר ולהטביל את התנור והמקרר? ואם כן, אז איך? ב מראש
תשובה: אין צורך בהטבלה של שני המכשירים. לגבי תנור צריך להכשיר על ידי ניקוי וחימום בחום מקסימלי במשך כשעה. תבניות צריך לחדש ואי אפשר להכשירן.
שאלה: הרב בורנשטיין: האם ההכשר של הרב בורנשטיין טובה? אני חושב שהשם המלא הוא הרב מנחם בורנשטיין
תשובה: הרב מנחם הוא ראש מכון פוע"ה. למיטב ידיעתנו הוא לא נותן הכשר. אלא ייעוץ בענייני רפואה והלכה פוריות וכו
שאלה: סריגה: האם מותר לסרוג כיפה בתשעת הימים?
תשובה: לשואלת: איסור תפירת בגדים חדשים ומסתבר שזה כולל סריגת כיפות. הרב אריה שטרן ראש מכון הלכה ברורה
שאלה: חמור נושא ספרים: אני מרגיש חמור נושא ספרים אני חוזר בתשובה משנת 2008. כבר 5 שנים. אני ספוג בהמון המון ידיעות שצברתי עם השנים במיוחד בתיקון המידות, מוסר ערכי היהדות. אני יכול להרצות לאנשים שמעתי מלא מלא הרצאות. ועם כל האידאיליסטיות והכל. אני עדיין נאבק בהתמודדות יומ יומית מוסרית ופשוטה שלחבריי החילונים יש אותה אם זה שקרים למעביד, כבוד מינימלי, אמון, אחראיות בסיסית. לפעמים אני מרגיש שאני משלה את עצמי, ובא לי לסגור את הספר ולא לגעת בכלום עד שאני ילמד להיות בן אדם דעתכם
תשובה: לעולם לא תלמד להיות בן אדם, משום שהתורה היא מעל הטבע ומבקשת לשנות אותנו מעל לגדרנו הבהמי ואין המאבק הזה בדיעבד אלא לכתחילה. לפיכך אנו בהתמודדות תמידית עם היצר, ואדרבה כל הגדול מחבירו יצרו גדול ממנו, ויש להתחזק בעבודת ד  להתגבר על הנטיות החומריות ולרוממן למוסר האלוקי. עובדת המאבק אינה מלמדת עליך כחמור נושא ספרים אלא כאדם שצר לו על יצרו. אמנם אתה וחבריך החילונים נאבקים ביצר דומה, אולם אתה מגיע מתוך תורה והם מגיעים מתוך מוסר הסכמי, ולא קרב זה אל זה- שאתה בא בשם שמים, והם בשם עצמם. תתפלל על סיעתא דשמיא, ובע"ה תצליח לרומם את האישיות לטובה. בנוסף עליך ללמוד במחזוריות קבועה ספר מסילת ישרים ולבדוק היכן אתה בסולם בכל ערב לפני השינה. לא רק להבין אלא להפנים ולמדוד. בהצלחה
שאלה: תפירה לאנשים: תפרתי למישהי ווילונות שהוזמנו לפני 3 השבועות. סיימתי לתפור אותם ב 9 הימים לא בשבוע שחל בו.האם היא יכולה לקחת אותם ולשלם לי?
תשובה: יכולה. האיסור הוא דווקא בבגד, ויש אומרים שדווקא בשבוע שחל בו ט  באב. (ב"י תקנא, ז מ"א תקנא כד  בא"ח דברים יא). אייל משה
שאלה: תאריך לחתונה: כבוד הרב אנחנו מתכננים להתחתן באוקטובר נובמבר יש לנו 3 תאריכים אפשריים והיינו שמחים לדעת איזה מהם מומלץ יותר התאריכים הם: 20.10.13 05.11.13 10.11.13
תשובה: אי אפשר להתחתן בשבת או בחג, ולא רצוי להתחתן במוצאי שבת כדי שלא ליצור חילול שבת בהכנות לחתונה. התאריך ה-20.10 חל בחג הסוכות ולא ניתן להתחתן בו. ה-5.11 חל בשבת. בין תאריכים אחרים אין עדיפות הלכתית מיוחדת, אך כדאי להתייעץ גם עם הרב המחתן שימליץ על תאריך מתאים. אם תצטרכו עזרה בפתיחת תיק נישואין - אני מצרף קישור המסביר איך פותחים תיק נישואין ברבנות, והם גם יוכלו להדריך בנושא: שיהיה במזל טוב!
שאלה: גפן בשבת: בבוקר שבת לפני שהגברים מגיעים מבית הכנסת, אני נוהגת לעשות קידוש ואז לאכול עוגה. לעיתים יוצא שאני ואימי עושות יחד קידוש ולעיתים אני לבדי עושה. מאחר וצריך לשתות רביעית בשביל לצאת ידי חובה אני משתדלת לשתות רביעית מהיין שלרוב הוא לא מתוק. הדבר גורם לי סחרחורת רצינית וגם כאשר אני ואימי מתחלקות ושותות יחד לשתינו מתחילה סחרחורת ממש. ברצוני לשאול האם בשביל לצאת ידי חובה אנחנו חייבות לשתות רביעית יחד? ואם אני עושה לבד קידוש, אני חייבת לשתות רביעית?
תשובה: לשואלת: בפשטות צריך לשתות רביעית מן היין בין כל היוצאים לידי חובת קידוש ואולם אם זה קשה כבר נהגו לקחת מיץ ענבים. הרב אריה שטרן ראש מכון הלכה ברורה
שאלה: בריכה ב9 הימים: איי נוהגת ללכת לבריכה לפחות 3 פעמים בשבועה, לשחייה ספורטיבית. האם מותר לי גם ללכת בתשעת הימים?
תשובה: למנהג ספרדים מותר עד שבת חזון, ואחר שבת חזון ראוי להחמיר, ולמנהג אשכנזים אסור בכל תשעת הימים. ומי שצריך לשחות לצורך רפואי, רשאי לשחות עד ערב תשעה באב. ולהרחבה ומקור התשובה ראי בספר פניני הלכה מאת הרב אליעזר מלמד שליט"א באתר ישיבה אייל משה
שאלה: מדוע הורדת סרטים מהאינטרנט אסורה?: בס ד אני תהיתי הרבה זמן מדוע הורדת שירים וסרטים מהאינטרנט אסורה, כי הרי ישנם אלפים של מקורות ואתרים שהסרט או המשחק או השיר או כל דבר אחר פתוח להורדה בחינם. אינני מבין מדוע זה גזל הרי הבעלים בטוח התייאש מכך כי הוא יודע שיש עשרות אתרים שהמוצר שלו בחינם שם, ובנוסף לכך אם אני מוריד מגוי הוא אפילו לא יודע שאני גוזל כי אין מעקב אחרי ההורדות שלך, ולכן אין כאן חילול ה. והרי המוצר של הגוי הוא בחזקת אבידה, והרי כתוב: מניין לאבידת הגוי שהיא מותרת? שנאמר לכל אבידת אחיך ולכן ליהודי אחר צריך להשיב את האבדה ולא לגוי. יש שאומרים שאבדה כמו זו נחשבת ל אבידה ששטפה הנהר שהרי אין בעל המוצר יכול להחזירה וניתן לקחת אותה. ועוד תמיהה היתה לי, שהרי אם אין זה חוקי להוריד משחקים או כל דבר בעל זכויות יוצרים, מדוע מדינתנו לא סוגרת את האתרים הישראלים שקיימים בהם התכנים הללו? הבעיה העיקרית היא הזכויות יוצרים. אשמח אם כבוד הרב יסביר לי את הדבר.
תשובה: יש דברים שגם אם אפשר למצוא להם היתר - יש חשיבות לקיים אותם בהידור, כמו שמהדרים בכשרות מאכלים ובקיום מצוות, יש מקום להדר במצווה שלא לגנוב ולא לגזול. בסופו של דבר היוצרים ניזוקים מכך ומבחינתי זה כל הענין. יוצר שמוכן להעניק דברים בחינם - עושה זאת. לכן מבחינתי כל מי שלא מעניק בחינם - אין לי רשות לקחת ממנו נגד רצונו. מבחינתי זה גנבה או גזל. ועיין
שאלה: תיקון לשקר גדול: אהלן, נפלתי בגדול. סיפרתי שקר ענק. בשבילי. אחרי שסיפרתי אותו החיים ימששיכו כרגיל לשומעים אותו אבל אצלי זה ממש נצרב. ואני לא יודעת איך לתקן את זה. מבחינת מעלה. לומר את האמת לא אוכל כי זה באמת בלתי אפשרי. מה התיקון שאןכל לעשות מבחינת עצמי כדי שאוכל להרגיש טוב יותר וגם לכפר על החטא הזה? (יש לציין שאני בן אדם אמין. וזה ממש לא אופייני לי לשקר. באמת.( תוגה מראש ואשמח לתשובה כנה ונוקבת ללא הנחות.
תשובה: אם השקר משפיע על אחרים לרעה- יש להודיע להם ששיקרת ולהסדיר את הדברים. אין טובה מן האמת שהיא חותמו של רבש"ע. אם השקר אינו משפיע לרעה על אחרים, תוכלי לחזור על כך בתשובה בינך לקונך בוידוי וחרטה, ובכך שתלמדי שמירת הלשון של החפץ חיים מעט בכל יום. בהצלחה
שאלה: צדקה בתפילה: הרב אני כל יום בתפילת שחרית נותן צדקה. מתי כדי לעשות זאת? שמעתי שאומרים לפני התפילה, שמעתי כאלה שאומרים ב"ויברך דוד" מהי דעת הרב בנושא?
תשובה: יש שורש לשני המנהגים. לרוב מקובל לתת בתפילת שחרית צדקה ב"ויברך דוד" באת אמירת המילים "ואתה מושל בכל" (ע"פ קבלת הארי ), ובמנחה וערבית לפני התפילה, על פי הפסוק "ואני בצדק אחזה פניך". נוהגים לתת שלוש מטבעות.
שאלה: תשעה באב: לכבוד הרב. 1.האם מותר לקנות בגדים לצורך שבת חתן שלי.? ( הכוונה בתשעה באב?)
תשובה: לשואל: אסור לקנות בט  באב עצמו אבל לצורך גדול מותר לקנות בימים שלפני השבוע שחל בו. הרב אריה שטרן ראש מכון הלכה ברורה
שאלה: קבלה על עצמי: אני קיבלתי על עצמי בלי נדר לא לעשות סוג מסוים של ספורט 5 ימים אם אני אעשה משהו, ועשיתי אותו. עכשיו, העובדה שאני לא עושה את אותו ספורט רק פוגעת בי, והורסת לי את המצב רוח (לכן מלכתחילה רציתי לקבל על עצמי את זה, כדי שזה ישפיע עלי.). אני בדיעבד מתחרט על שבחרתי לקבל על עצמי זאת, והשאלה שלי האם אני יכול הפעם לעבור על כך (אני מדגיש שאמרתי לעצמי שזה בלי נדר), ולהבא לקבל על עצמי דברים אחרים?
תשובה: עקרונית, מאחר שאמרת בזה "בלי נדר" - מותר, אבל כדאי ללמוד מכאן להזהר מאוד בדיבור ולא להיות פזיז בהחלטות.
שאלה: יום התיקון הנפטרים: אני יודע שמחר 11.7 יום הנפטרים בהדלקת נר נשמה אומר רק לעילוי נשמת ואת השם בת והאמא של הנפטר? (שפרה בת מזל) רציתי לדעת מה יעשה טוב לנפטר ומה צריך לקרוא? ומשהו שיעלה אותו בדרגה אם מישהו יכול למצוא לי באינטרנט מה צריך לקרוא ואני אדפיס לנקות את הקבר ולשים פרחים יעשה טוב לנפטר?
תשובה: ב"ה, הדבר הכי טוב שתעשה מעשים טובים לעילוי נשמתם, חסד למי שנצרך, צדקה, עזרה בחלוקת מזון. וכן ללמוד משניות תהילים ואמירת השכבה. אפשר להדפיס מכאן: לא צריך לשים פרחים. רק שהמקום יהיה מכובד. דני ארגמן
שאלה: זמן המתנה בין גבינה צהובה לבשר: האם צריך לחכות שש שעות בין אכילת גבינה צהובה חצי קשה לאכילת בשר? ואילו גבינות הם אלו שצריך לחכות אחרי אכילתם שש שעות כדי לאכול בשר?
תשובה: פעם היו גבינות קשות שנהגו להחמיר בהם אך בגבינות שלנו מספיק לשטוף את הפה במים ועדיף לאכול לחם או פרי שינקה את השאריות. אייל משה
שאלה: שבת: במקרה שבו יש תלמיד דתי שמלמד אותו מורה חילוני, האם מותר נגיד להביא לו עבודה? כי יש חשש שהוא יבדוק אותה בשבת.
תשובה: מבחינה הלכתית יש לכאורה חשש של "לפני עור", כלומר, התלמיד יגרום למורה לחלל שבת. אולם, מכיוון שהדבר אינו וודאי, והמורה יכול לבדוק שלא בשבת   אין צריך לחשוש לזה.
שאלה: כשרות סלומון: לרבנים רציתי לברר לגבי כשרות דג סלומון שמגיע מאלסקה האם יש בהם תולעים ואם כן איך אני מוריד אותם או לזרוק הכל לפח?
תשובה: אני מניח שאתה מתכוון לתולעי אניסאקיס הנושא מורכב 1. יש מקומות שאין חשש לתולעים ויש מקומות שיש חשש כזה. 2. יש מחמירים בענין תולעת זו ויש מקילים (מהמחנה החרדי!) אני מצרף לך כאן שלשה קישורים שיסייעו לך להבין ולהגיע להחלטה מעשית תחילה שתי דעות מקלות: לבסוף דעה מחמירה:
שאלה: מתנה בתשעת הימים: הורי החילונים קנו לבני התינוק בגדים במתנה במהלך הימים הראשונים של חודש אב. האם ניתן להשתמש בבגדים לאחר תשעה באב?
תשובה: כן. אייל משה
שאלה: מוזיקה: רציתי לדעת כמה דברים לגבי שמיעת מוזיקה: א. האם יש בעיה בשמיעת מוזיקה לועזית כשמדובר בשיר בעל מסר טוב ערכי, או במילים אחרות מה זה משנה באיזה שפה השיר שאני שומע? הרי אם הייתי מתרגם את השיר מילה במילה לעברית קשה לי להאמין שרב שפוי היה אומר לי שאסור לשמוע שיר כזה, כל עוד המילים ר. ב. לגבי שמיעת קול אישה - שמעתי כל מיני שיטות בדבר - כאלו שאוסרים לגמרי, ויש שמתירים רק לשמוע כל עוד אתה לא רואה, ויש כאלה שאוסרים רק ללכת ממש להופעה חיה של זמרת. אז מה לעשות? אני שומע קול אישה ובאמת שאני לא מבין, אם גבר היה שר את השיר בדיוק באותה צורה מכל הבחינות אף אחד לא היה אומר שיש בעיה לשמוע את השיר (כמובן בהנחה שהשיר לא בעייתי) אז מה בדיוק המיוחד באישה שאסור לי לשמוע? יש גברים עם קול יפה וגם נשים עם קול יפה אשמח לקבל גם מקורות
תשובה: מוסיקה לועזית: אין כל בעיה במוסיקה לועזית. לא השפה קובעת כי אם התוכן. גם הלחן חשוב, אך שוב אין הבדל בין לועזי לעברי. קול אשה: בכל הנושא של מעמד האשה וצניעות חלה תמורה גדולה בעת האחרונה. ברור שאין דומה תקופה בה אשה לא יצאה מביתה, לתקופה שנשים עובדות כמעט בכל עבודה בה גברים עובדים, והן משכילות לא פחות. ולכן יש מקום להקל בשמיעת קול אשה, ובפרט שהדין עצמו נתון במחלוקת. אולם, בשולחן ערוך נפסק שקול באשה ערוה, לענין שמיעת קולה, וההגיון הפנימי אומר שלא לפגוע בעצם הדין. ולכן האיסור   נשאר בתוקפו. אולם נקבל חילוקים שונים. כגון: אם אין זו אשה ששרה סולו, אלא כמה נשים שרות, או נשים וגברים ביחד, כיוון שאין שומעים קול של אשה מסוימת, ממילא שמיעתן לא תביא להרהור אסור, לכן מותר לשומען. כמו כן, האיסור הוא על שמיעה בעת שרואים אותה, ויבואו להרהר בה. אולם שמיעת קול אשה ששרה באמצעות רדיו או תקליט, דיסק וכיוצא בזה   מותרת. לגבי שמיעת אשה שרה בשידור ישיר בטלוויזיה- יש סברא להחמיר, כיוון שרואה אותה. אולם הראיה אינה דומה לראיה רגילה, וגם את קולה שומעים דרך מסננים שונים, ואין זה קולה האמיתי, ועל כן יש מקום להקל. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: חוקת הגויים: שמעתי בעבר על חוקת הגויים אבל לא ממש הבנתי מתי עושים את האבחנה בין דברים שמותר לעשות כמו הגויים ומתי זה כבר רק שלהם? ברור לי שלחגוג את חג המולד אסור לי אבל האם זה אומר שגם אסור לי לראות סרט שמתרחש בחג המולד? וזה בכלל סרט של גויים, אז אולי הבעיה כפולה. במילים אחרות מתי מותר לעשות דברים שגם הגויים עושים ומתי צריך לשים את הגבול ולומר שזה לא לנו? אשמח לקבל מקורות אם אפשר
תשובה: אין ספק שבכל הדורות היו השפעות הדדיות בין יהודים לבין גויים  היו גויים שהעתיקו מאתנו מנהגים (ואף חלקים נרחבים מן הדת היהודית), ומן הצד השני יהודים למדו דברים רבים מהגויים שחיו בסביבתם. ברור שאין לאסור הליכה במכנסיים, אף שהגויים הולכים גם הם במכנסיים, וכך ביחס לאינספור דברים שהם חלק מחיינו, ובה במידה חלק מחייו של כל אדם בחברה המערבית. מתי תהיה בעיה? כאשר מדובר במנהגי גויים הקשורים לדתות הגויים או למנהגים הנובעים מאיסורי עריות וכדומה. אז אסור להעתיק את המנהגים האלה גם כאשר כוונתנו אינה לעבוד ע"ז או לעבור על איסורי עריות. ראה בעניין הזה את לשון השלחן ערוך יורה דעה, סימן קעח. לכן: לנהוג מנהגי חג המולד - אסור בוודאי, גם אם איננו מאמינים בדת הנוצרית, אולם ראיית סרט שרקעו חג המולד - אין בה בעייה (כמובן - אם תכני הסרט ראויים), שהרי אי אפשר לאמר שראיית סרט כזה הוא חלק ממנהגי הדת הנוצרית. וכך, על פי העקרון הזה - כל דבר. הרב חיים בורגנסקי (התשובה התקבלה מהרב חיים בורגנסקי) רבני ורבניות בית הלל עונים לשו"ת גם בפייסבוק -
שאלה: נטילת ידיים לפני התפילה: הרב איך נוטלים ידיים לפני התפילה? (הכוונה לא של נטילת הידיים כשקמים, אלא לפני מנחה ומעריב) האם צריך ליטול כמו בבוקר, או כמו אחרי השירותים, או שמספיק רק לשטוף את הידיים?
תשובה: כמו בבוקר.
שאלה: נפילת אפיים: הרב, קודם כל רציתי להגיד שאני שמאלי. בשחרית אני נופל אפיים בתחנון על יד ימין, כי לא נופלים על היד עם התפילין. מה עם נפילת האפיים במנחה?
תשובה: עיין
שאלה: קבלת סיסמא בחינם במקום בכסף: יש תוכנה שמקבלים בחינם בצורה מוקטנת ואם אני רוצה את הגרסה המלאה צריך לקנות ססמא. יש אתר שנותן לך ססמא בחינם. האם מותר לקבל את הססמא בחינם במקום לקנות אותה?
תשובה: ב"ה, אם צריך לשלם אז הם לא נותנים בחינם. מי שנותן בחינם כנראה זה גוף אחר. ולכן אסור. דני ארגמן
שאלה: כביסה בתשעת הימים: האם מותר לכבס בתשעת הימים?? שמעתי לאחרונה דעות שונות. אשמח לקבל תשובה ע ד נ ה
תשובה: מותר לכבס בגדי קטנים ובגדים שרגילים להתלכלך כמו מגבות. (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: טסט בתשעה באב.: לכבוד הרב. גיסי לומד נהיגה וקבעו לו טסט ליום ג הקרוב שהוא יום צום ט באב. מה לעשות לדחות או לגשת לטסט.? ויום טוב
תשובה: שידחה את הטסט אחרי ט  באב. כך יהיה לו מזל טוב והוא יעבור בעזרת השם. בהצלחה רבה
שאלה: מוצא הערבים לפי התנ"ך: במהלך דיון שלי עם חבר על מוצא הערבים לפי התנ"ך, נתקלנו בבלבול די גדול ומביך. 1. מה מוצאו של העם הערבי? האם באמת מישמעאל? 2. בתנ"ך מוזכרים לפחות 5 פעמים ערבים. למשל, מדובר על גשר הערבי שהפריע בבנית בית שני ועל ערבים ששילמו מיסים לשלמה המלך. האם הכוונה שם לערבים שאנו מכירים היום, או לתושבי הערבה (כהצעת ויקיפדיה?) 3. רש"י מדבר על זה שאברהם חשב שהוא ראה ערבים, וזה קרה לפני שישמעאל נולד. האם רש"י מתכוון לערבים במשמעות של היום או ערבים במשמעות אחרת?
תשובה: לצערי אני לא בקיא בתחום. בכל מקרה, התנ"ך אינו יכול להוות מקור היסטורי למוצא הערבים כפי שאנחנו מכירים אותם היום, כי הערבים של היום אינם אותם ערבים שהתנ"ך מדובר עליהם. ממילא, אין לנו יכולת לקבוע האם באמת מישמעאל וכדו. אני מעריך שרש"י מתכוון למכנה משותף בין הערבים של היום ובין הערבים של פעם. לא עזרתי הרבה, אבל עשיתי כמיטב יכולתי.
שאלה: כישוף בגלל אקס ערבי:, אני הייתי בקשר עם בחור ערבי מוסלמי במשך שנה וחצי הקשר היה מדהים והוא אפילו התכוון להתגייר. מסיבות כאלה ואחרות ניפרדנו. מאז הפרידה שכבר 8 חודשים לא זוג תמיד יוצא לנו ליצור קשר אחד עם השני או לחפש אחד את השני וזה קרה עשרות פעמים, כבר הגעתי למסקנה שהקשר לא בשבילי אבל אני קרוב לשנה מנסה לצאת מזה ואני לא מצליחה!! כול פעם אנחנו בנתק של חודש חודשיים ואז שוב חוזרים לדבר זה מתסכל זה רגשות אני לא יכולה להתמודד עם זה אני אוהבת אותו עדיין הוא אמר לי בפעם האחרונה שדיברנו, שהוא עדיין חושב עלי ומת לראות אותו וכו. וזה לא ניפסק האם יש עלי איזשהו כישוף? כי אני מוצאת את עצמי כול הזמן מחפשת אחריו וחושבת עליו ואני נעולה מבחינת רגשות וכאלה אני לא מצליחה לצאת עם גברים אחרים כי הלב שלי מוכן!! אשמח אם תעזור לי לדעת באמת מזה.
תשובה: הכישוף שיש עלייך הוא החלטתך להפגש עם אדם גוי לזוגיות, שבזה עברת על ציווי ד  בתורה  ולא תתחתן בם. העבירה על דבר ד  הוא יותר מכל כישוף אחר, הוא פוגם בעצם השייכות לסגולת ישראל, ולכן יש לעשות על כך תשובה אמיתית. עיזבי את אותו גוי ואת המחשבות עליו, ופני בכל אישיותך לעמך ולגברים יהודים. חפשי בעל עם מידות טובות ויראת שמים, ובע"ה המציאות כולה תאיר לך פנים שוחקות. יתכן שאת צריכה זמן לצאת מהקשר עימו, ולשם כך כדאי לעבור לסביבה תומך ויהודית יותר, נסי לשוחח עם יד לאחים שם יסייעו לך בזה בנחת ובאהבה רבה. כל עוד את קשורה בגוי לשם אישות וכדומה, אינך הולכת בדרכה של תורה והדבר מאד לא טוב עבורך. בהצלחה
שאלה: ברכות: כאשר אני אוכלת מאכל מזונות ושהכל ביחד, מה דין הברכות? האם עלי לברך קודם ברכת מזונות, לטעום ואז לעבור לברכת שהכל? וכיצד נעשית ברכה אחרונה? האם גם על המחיה וגם בורא נפשות?
תשובה: לברך קודם כל מזונות ואחר כך שהכל. אדם שאוכל לדוגמא בוטן אמריקאי (שמבחוץ הוא עטוף בקמח אפוי, ובפנים יש בוטן) - מברך ברכה אחת- בורא מיני מזונות. ירא שמים שרוצה להקפיד יותר- יפריד את הבוטן אמריקאי ויברך על הציפוי שעשוי מקמח- מזונות, ועל הבוטן אדמה. לגבי ברכה אחרונה: יש כלל שאומר תדיר ושאינו תדיר- תדיר קודם, ולכן יברך האדם קודם כל בורא נפשות ואחר כך על המחיה. ברכה והצלחה.